Ir-Regolament tal-Kummissjoni (KE) Nru 1319/95
tad-9 ta’ Ġunju 1995
li jemenda r-Regolament (KEE) Nru 338/92 li jistabbilixxi regoli ddettaljati sabiex jiġi applikat ir-Regolament tal-Kunsill (KEE) Nru 3763/91 rigward il-kwota Komunitarja għall-importazzjoni fid-dipartiment Franċiż tar-Réunion ta’ 8000 tunnellata metrika ta’ nuħħala tal-qamħ li tidħol fil-kodiċi tan-NM bin-Nru 230230 u li joriginaw fl-Istati ta’ l-ACP (l-Afrika, il-Karribew, il-Paċifiku)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3763/91 tas-16 ta’ Diċembru 1991 li jdaħħal miżuri speċifiċi rigward ċerti prodotti agrikoli għall-benefiċċju tad-dipartimenti Franċiżi lil hemm mill-baħar [1], kif l-aħħar emendat bir-Regolament (KE) Nru 3290/94 [2], u b’mod partikolari l-Artikolu 3(5) tiegħu,
Billi l-implimentazzjoni tal-Ftehim dwar il-Biedja tar-Round ta’ l-Urugwaj jirrikjiedi tibdil kbir fl-arranġamenti ta’ l-importazzjoni; billi r-regoli ddettaljati sabiex jiġi applikat ir-Regolament tal-Kummissjoni (KEE) Nru 338/92 [3] iridu għalhekk jiġu addattati kif jixraq;
Billi l-miżuri provvduti f’dan ir-Regolament huma skond l-opinjoni tal-Kumitat tal-Ġestjoni taċ-Ċereali,
ADOTTAT DAN IR REGOLAMENT:
Artikolu 1
"L-Artikolu 1
Dan ir-Regolament jistabbilixxi r-regoli ddettaljati sabiex tiġi applikata l-kwota annwali Komunitarja għall-importazzjoni fid-dipartiment Franċiż tar-Réunion eżentati mid-dazju fuq l-importazzjoni ta’ 8000 tunnellata metrika ta’ nuħħala tal-qamħ koperti bil-kodiċi tan-NM (in-Nomenklatyura Magħquda) bin- Nru 230230 li joriġinaw fl-Istati AKP skond l-Artikolu 3(4) tar-Regolament (KEE) Nru 3763/91."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Lulju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Ġunju 1995.